
ΤΕΥΧΟΣ Π ΡΩΤΟ Αρ. Φύλλου 180 

9 Αυγούοτου 2000 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

198. Ίδρυση εργαστηρίων στα Τμήματα Μαθηματικών 

και Παιδαγωγικό Νηπιαγωγών του Πανεπιστημί¬ 
ου Αιγαίου και καθορισμός του εσωτερικού τους 
κανονισμού. 1 

199. Ίδρυση εργαστηρίων στα Τμήματα Μηχανικών 


Χωροταξίας και Περιφερειακής Ανάπτυξης και Ε¬ 
πιστήμης Φυσικής Αγωγής Αθλητισμού του Πανε¬ 
πιστημίου Θεσσαλίας και καθορισμός του εσωτε¬ 
ρικού τους κανονισμού. 2 

200. Ίδρυση Γενικού Νοσοκομείου Ν.Π.Δ.Δ. με την ε¬ 
πωνυμία «ΠΕΡΙΦΕΡΕΙΑΚΟ ΠΑΝΕΠΙΣΤΗΜΙΑΚΟ 
ΓΕΝΙΚΟ ΝΟΣΟΚΟΜΕΙΟ ΔΥΤΙΚΗΣ ΑΤΤΙΚΗΣ». 3 


ΑΠΟΦΑΣΕΙΣ 

Τροποποίηση της απόφ. ΕΝΠΘ 564/5/23.11.95, όπως 
ισχύει, σχετικά με τη συμμετοχή των πιστωτικών ι¬ 
δρυμάτων στο μετοχικό κεφάλαιο επιχειρήσεων 


του χρηματοπιστωτικού τομέα. 4 

Συμπλήρωση της ΠΔ/ΤΕ 1955/2.7.91, όπως ισχύει, που 
αφορά στους κανόνες που διέπουν τη χορήγηση 
δανείων σε δραχμές από πιστωτικά ιδρύματα που 
λειτουργούν στην Ελλάδα. 5 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 198 
Ίδρυση εργαστηρίων στα Τμήματα Μαθηματικών και Παι¬ 
δαγωγικό Νηπιαγωγώντου Πανεπιστημίου Αιγαίου και 
καθορισμός του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη 

Τις διατάξεις: 

1. Των άρθρων 50 παρ. 1 και7παρ. 5του Ν. 1268/82 «Δο¬ 
μή και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως η τελευταία αυτή διάταξη τροποποιή¬ 
θηκε με το άρθρο 48 παρ. 2 του Ν. 1404/83 «Δομή καιλει- 


τουργίατωνΤεχνολογικών Εκπαιδευτικών Ιδρυμάτων» (Α' 
173). 

2. Τις διατάξεις του άρθρου 29Α του Ν. 1558/85 - Α' 37 
όπως αυτό προσετέθη με το άρθρο 27 του Ν. 2081/92 - Α' 
154 και τροποποιήθηκε με το άρθρο 1 παρ. 2α του Ν. 
2469/97 Α'38). 

3. Τις διατάξεις του άρθρου 22 παρ. 3 του Ν. 2362/95 (Α' 
247) 

4. Τις διατάξεις του άρθρου 1 του Π.Δ. 55/96 (Α'48). 

5. Τις διατάξεις της αριθμ. 1039386/441/Α0006/21-4- 
2000 Απόφασης του Πρωθυπουργού και του Υπουργού 
Οικονομικών «Ανάθεση αρμοδιοτήτων του Υπουργού Οι¬ 
κονομικών στους Υφυπουργούς Οικονομικών» (Β' 571). 

6. Τη γνώμη της Γενικής Συνέλευσης του Τμήματος Μα¬ 
θηματικών (συνεδρίαση 4/24-2-1999), τη γνώμη της προ¬ 
σωρινής Γενικής Συνέλευσης του Παιδαγωγικού Τμήμα¬ 
τος Νηπιαγωγών συνεδρίαση (9/7-5-99) και της Συγκλή¬ 
του συνεδρίαση: (22/25-5-99) του Παν. Αιγαίου. 

7. Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη ύ¬ 
ψους 5.000.000 δρχ. για τα λειτουργικά έξοδα των εργα¬ 
στηρίων η οποία κατά το τρέχον οικονομικό έτος περιορί¬ 
ζεται στα 1.700.000 δρχ. και θα βαρύνει τον προϋπολογι¬ 
σμό του πανεπιστημίου Αιγαίου του οποίου οι 
εγγεγραμμένες πιστώσεις επαρκούν (ΚΑΕ 4121). 

Κατά την επόμενη πενταετία μέρος της ανωτέρω δαπά¬ 
νης αναμένεται να εξοικονομηθεί από ίδιους πόρους του 
εργαστηρίου κατάταπροβλεπόμενα στο άρθρο 6 του πα¬ 
ρόντος διατάγματος χωρίς αύξηση της κρατικής επιχο¬ 
ρήγησης προς το Πανεπιστήμιο Αιγαίου, κατά δε το υπό¬ 
λοιπο μέρος της, η εν λόγω δαπάνη, θα καλύπτεται από τις 
πιστώσεις που θα εγγράφονται στον ανωτέρω προϋπολο¬ 
γισμό. 

8. Τις αριθμ. 482/99, 271/00 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Ε¬ 
θνικής Παιδείας και θρησκευμάτων και του Υφυπουργού 
Οικονομικών, αποφασίζουμε: 

Άρθρο 1 
Ίδρυση 

Ιδρύονται στα κατωτέρω τμήματα του Πανεπιστημίου 
Αιγαίου τα εξής εργαστήρια: 

α) Στο Τμήμα Μαθηματικών της Σχολής Θετικών Επι¬ 
στημών εργαστήριο Ομάδων και Τελεστών το οποίο εξυ- 

πηρετεί εκπαιδευτικές και ερευνητικές ανάγκες στα εξής 
γνωστικά αντικείμενα: Θεωρία ομάδων, γραφήματα και ο¬ 
μάδες, γεωμετρική θεωρία ομάδων, ομολογικές μέθοδοι 
στην θεωρία ομάδων, υπερβολικές ομάδες, ομάδες ϋβ, 
ανάλυση σε ομάδες ϋβ, αναπαραστάσεις ομάδων ϋβ, 
αρμονική ανάλυση σε τοπικά συμπαγείς αβελιανές ομά¬ 
δες, μη μεταθετική αρμονική ανάλυση, θεωρία τελεστών, 
άλγεβρες τελεστών σε χώρους ΗίΙάθά, διαφορικοί τελε¬ 
στές, μη γραμμικοί τελεστές, μονότονοι τελεστές, ομά¬ 
δες και άλγεβρες στην κβαντική θεωρία, κβαντικές ομά¬ 
δες. 

β) Στο Παιδαγωγικό Τμήμα Νηπιαγωγών: ί) Εργαστήριο 
Μαθησιακής Τεχνολογίας καιΔιδακτικής Μηχανικήςτο ο¬ 
ποίο εξυπηρετεί εκπαιδευτικές και ερευνητικές ανάγκες 
στα γνωστικά: Διδακτική μαθηματικών, διδακτική φυσι¬ 
κών επιστημών, σχεδιασμός και αξιολόγηση των εκπαι¬ 
δευτικών εφαρμογών των τεχνολογιών της πληροφορίας 
και της επικοινωνίας, μεθοδολογίες ανάπτυξης εφαρμο¬ 
γών (προσομοιώσεων, μοντελοποιήσεων, πολυμέσων, ει¬ 
κονικής πραγματικότητας, ρομποτικής, νοημένων συστη¬ 
μάτων), μάθηση στα νέα τεχνολογικά περιβάλλοντα, μο¬ 
ντέλα ένταξης και αξιοποίησης των νέων τεχνολογιών 
στην εκπαίδευση, ευέλικτη και εξ αποστάσεως εκπαίδευ¬ 
ση, επικοινωνιακά μοντέλα στην εκπαίδευση, εκπαιδευτι¬ 
κή χρήση των ΜΜΕ, ανάπτυξη προγραμμάτων σπουδών. 

ϋ) Εργαστήριο Εκπαιδευτικών και Κοινωνικών Ερευνών 
το οποίο εξυπηρετεί εκπαιδευτικές και ερευνητικές ανά¬ 
γκες στα γνωστικά αντικείμενα: Κοινωνικοποίηση, κοινω- 
νιολογία της εκπαίδευσης, οικονομία της εκπαίδευσης, 
διαχείριση εκπαιδευτικών μονάδων, διαμόρφωση του ρό¬ 
λου του φύλου, κοινωνιολογία της απόκλισης, εκπαιδευ¬ 
τική και κοινωνική πολιτική, εφαρμογές μεθόδων και τε¬ 
χνικών της κοινωνιολογικής έρευνας στην εκπαίδευση, 
πολυπολιτισμικότητα και εκπαίδευση, διαμόρφωση πολι¬ 
τισμικών και εθνικών προτύπων, αξιολόγηση του εκπαι¬ 
δευτικού αποτελέσματος, αξιολόγηση των εκπαιδευτι¬ 
κών θεσμών και άλλα συναφή γνωστικά αντικείμενα. 

ίϋ) Εργαστήριο Παιδαγωγικών και Ψυχολογικών Ερευ¬ 
νών και των Εφαρμογών τους, το οποίο εξυπηρετεί εκπαι¬ 
δευτικές και ερευνητικές ανάγκες στα γνωστικά αντικεί¬ 
μενα: Παιδαγωγικές, ψυχολογικές, ανθρωπολογικές, φι¬ 
λοσοφικές και ιστορικές διαστάσεις του φαινομένου της 
παιδείας. Αλληλεπιδράσεις των παραγόντων και συντελε¬ 
στών της εκπαίδευσης, μεθοδολογικές και διδακτικές 
προσεγγίσεις της εκπαιδευτικής διαδικασίας και οι τρό¬ 
ποι αποκτήσεως, συστηματοποιήσεως και λειτουργικής 
διατάξεως, αξιολόγησης και χρήσεως του παιδαγωγικού 
υλικού. Συγκριτική ιστορική εξέλιξη των εκπαιδευτικών 
συστημάτων, αναλυτικά προγράμματα, σχέσεις της παι¬ 
δείας με την πολιτική, αξιολόγηση, εκπαίδευση εκπαιδευ¬ 
τικών, εκπαίδευση ενηλίκων, επικοινωνία, διαπολιτισμική 
εκπαίδευση, εξ αποστάσεως εκπαίδευση, αξιολόγηση 
στην εκπαίδευση, παιδαγωγική των μέσων, ειδική αγωγή, 
ψυχομετρία, εξελικτική ψυχολογία, σχολική ψυχολογία, 
ψυχοπαθολογία, κλινική ψυχολογία, παιδαγωγική ψυχο¬ 
λογία, πειραματική ψυχολογία, πειραματική ανάλυση της 
συμπεριφοράς, μικροδιδασκαλία. 

ίν) Εργαστήριο Παιδικού Βιβλίου, Λόγου και Θεατρικού 
Παιχνιδιού, το οποίο εξυπηρετεί εκπαιδευτικές και ερευ¬ 
νητικές ανάγκες στα γνωστικά αντικείμενα του τομέα «Λο¬ 
γοτεχνία και Γλώσσα» και ειδικότερα: Παιδικό βιβλίο και 
παιδαγωγικό υλικό, παιδικό βιβλίο: κείμενο και αντικείμε¬ 
νο, παιδική λογοτεχνία, διδακτική της λογοτεχνίας, μύθος 


και αφήγηση, θεατρικό παιχνίδι, νεοελληνική λογοτεχνία 
και ανάγνωση. 

Άρθρο 2 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Μαθηματικών και του Παιδαγωγικού Τμήματος Νη¬ 
πιαγωγών καθώς και των άλλων τμημάτων του Πανεπι¬ 
στημίου Αιγαίου, σε θέματα που εμπίπτουν στα 
αντικείμενα δραστηριότητας κάθε εργαστηρίου όπως αυ¬ 
τά προσδιορίζονται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ελληνικά και αλλοδαπά, εφόσον οι 
επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους των εργαστηρίων. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο 
Π.Δ. 159/1984 (Α'53). 

Άρθρο 3 
Προσωπικό 

Το προσωπικό κάθε εργαστηρίου αποτελείται από μέλη 
του Διδακτικού Ερευνητικού Προσωπικού ( Δ.Ε.Π.) του 
οικείου Τμήματος που το γνωστικό αντικείμενο της θέσης 
που κατέχουν εμπίπτει στα διδακτικά και ερευνητικά εν¬ 
διαφέροντα του εργαστηρίου, από μέλη του Ειδικού Διοι- 
κητικού-Τεχνικού Προσωπικού (Ε.Δ.Τ.Π.) καθώς και από 
μέλη του λοιπού επιστημονικού προσωπικού που τοποθε¬ 
τείται στο εργαστήριο με τη διαδικασία του άρθρου 4 
παρ. 1 (δ) του Ν 2083/92 (Α' 159). 

Άρθρο 4 

Διοίκηση - αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του οικείου 
Τμήματος που ορίζεται με τη διαδικασία του άρθρου 28 
παρ. 22του Ν. 2083/92 (Α' 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού- 
μεταπτυχιακού) και ερευνητικού έργου του εργαστηρίου, 
η κατάρτιση και υποβολή στη Γενική Συνέλευση του Τμή¬ 
ματος του ετήσιου προγράμματος λειτουργίας του εργα¬ 
στηρίου και η μέριμνα για την τήρησή του, η μέριμνα για 
τη στελέχωση, την οικονομική διαχείριση και την κατανο¬ 
μή των χώρων του εργαστηρίου, η εισήγηση για τον ορι¬ 
σμό των υπευθύνων για τα αναλώσιμα υλικά και τον κινη¬ 
τό εξοπλισμό και η υπογραφή κάθε εξερχομένου του ερ¬ 
γαστηρίου εγγράφου. 

Άρθρο 5 

Εγκατάσταση-λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου και σε χώρους που παραχωρούνται σ’ αυτό για την ε¬ 
γκατάσταση των οργάνων και του λοιπού τεχνικού εξο¬ 
πλισμού που είναι αναγκαίος για τη διενέργεια των 

εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει α- 
ποφασισθεί από τη Γενική Συνέλευση του Τμήματος και 
καθορίζει την προτεραιότητα στη χρησιμοποίηση οργά¬ 
νων και χώρων, σε περίπτωση που δεν υπάρχει σχετική α¬ 
πόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, επισκε¬ 
πτών), στους χώρους, καθώς και στην προστασία των 
οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων στους τομείς των δι¬ 
δακτικών και ερευνητικών δραστηριοτήτων του οικείου 
εργαστηρίου, η πρόσληψη διενεργείται κατόπιν εισηγή- 
σεωςτου διευθυντή του αντίστοιχου εργαστηρίου από τα 
αρμόδια όργανα του τμήματος. 

6. Σε μέλος του Ειδικού Διοικητικού - Τεχνικού Προσω¬ 
πικού (ΕΔΤΠ) του οικείου εργαστηρίου μπορεί να ανατί¬ 
θεται η διοικητική και γραμματειακή υποστήριξή του. 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο4παρ. 
3 Π.Δ. 159/1984 (Α'53). 

δ. Τις πιστώσεις που διατίθενται από τα Τμήματα του 
Πανεπιστημίου με τη διαδικασία του άρθρου 4 παρ.Ι(ε) 
τουν. 2083/1992 (ΑΊ 59). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Αιγαίου για τους 
σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

Βαθμολόγιο φοιτητών, βιβλίο περιουσιακών στοιχείων, 
φάκελλος οικονομικών στοιχείων κάθε έτους, κατάλογος 
επιστημονικών βιβλίων, περιοδικών και οργάνων, αρχείο 
ερευνητικών προγραμμάτων, βιβλίο μεταβολών προσω¬ 
πικού, πρωτόκολλο εισερχόμενης-εξερχόμενης αλληλο¬ 


γραφίας και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 26 Ιουλίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

( 2 ) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΟ. 199 
Ίδρυση εργαστηρίων στα Τμήματα Μηχανικών Χωροτα¬ 
ξίας και Περιφερειακής Ανάπτυξης και Επιστήμης Φυ¬ 
σικής Αγωγής Αθλητισμού του Πανεπιστημίου Θεσσα¬ 
λίας και καθορισμός του εσωτερικού τους κανονι¬ 
σμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη 

Τις διατάξεις: 

1. των άρθρων 50 παρ. 1 καιλπαρ. 5του Ν. 1268/82 «Δο¬ 
μή και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως η τελευταία αυτή διάταξη τροποποιή¬ 
θηκε με το άρθρο 48 παρ. 2 του Ν. 1404/83 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» (Α' 
173). 

2. Τις διατάξεις του άρθρου 29Α του Ν. 1558/85 - Α' 37 
όπως αυτό προσετέθη με το άρθρο 27 του Ν. 2081/92 - Α' 
154 και τροποποιήθηκε με το άρθρο 1 παρ. 2α του Ν. 
2469/97 Α'38). 

3. Τις διατάξεις του άρθρου 22 παρ. 3 του ν. 2362/95 (Α' 
247). 

4. Τις διατάξεις του άρθρου 1 του Π.Δ. 55/96 (Α'48). 

5. Τις διατάξεις της αριθμ. 1039386/441/Α0006/21-4- 
2000 Απόφασης του Πρωθυπουργού και του Υπουργού 
Οικονομικών «Ανάθεση αρμοδιοτήτων του Υπουργού Οι¬ 
κονομικών στους Υφυπουργούς Οικονομικών» (Β' 571). 

6. Τη γνώμη της Γ ενικής Συνέλευσης των Τμημάτων α) 
Μηχανικών Χωροταξίας και Περιφερειακής Ανάπτυξης 
(συνεδρίαση 21/3-3-99) και β) Επιστήμης Φυσικής Αγω¬ 
γής και Αθλητισμού (συνεδρίαση: 3/10-3-99). 

7. Το γεγονός ότι από την εφαρμογή των διατάξεωντου 
παρόντος διατάγματος προκαλείται δαπάνη ύψους 
700.000 δρχ. για το τρέχον οικονομικό έτος, 4.200.000 
δρχ. για καθένα έκτων ετών 2000 και 2001,4.700.000 δρχ. 
για καθένα έκτων ετών 2002 και 2003 και 5.200.000 δρχ. 
για το έτος 2004 για τα λειτουργικά έξοδα των εργαστη¬ 
ρίων. Η δαπάνη αυτή κατά το τρέχον οικονομικό έτος θα 
βαρύνει τον προϋπολογισμό του πανεπιστημίου Θεσσα¬ 
λίας του οποίου οι εγγεγραμμένες πιστώσεις επαρκούν 
(ΚΑΕ 4121). 

Κατά την επόμενη πενταετία μέρος της ανωτέρω δαπά¬ 
νης αναμένεται να εξοικονομηθεί από ίδιους πόρους του 
εργαστηρίου κατάταπροβλεπόμενα στο άρθρο 6 του πα¬ 
ρόντος διατάγματος χωρίς αύξηση της κρατικής επιχο¬ 
ρήγησης προς το Πανεπιστήμιο Θεσσαλίας. Κατά δετού- 

πόλοιπο μέρος της, η εν λόγω δαπάνη, θα καλύπτεται 
από τις πιστώσεις που θα εγγράφονται στον ανωτέρω 
Προϋπολογισμό. 

8. Τις αριθμ. 461/99, 272/2000 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Ε¬ 
θνικής Παιδείας και Θρησκευμάτων και του Υφυπουργού 
Οικονομικών, αποφασίζουμε: 

Άρθρο 1 

Ίδρυση 

Ιδρύονται στα κατωτέρω αναφερόμενα τμήματα του 
Πανεπιστημίου Θεσσαλίας, τα εξής εργαστήρια: 

α)Τμήμα Μηχανικών Χωροταξίας και Περιφερειακής Α¬ 
νάπτυξης εργαστήριο με την επωνυμία «Εφαρμογών της 
Πληροφορικής στο Σχεδίασμά του Χώρου» το οποίο εξυ¬ 
πηρετεί εκπαιδευτικές, ερευνητικές και παραγωγικές α¬ 
νάγκες στα γνωστικά αντικείμενα της πληροφορικής και 
των εφαρμογών της στο σχεδίασμά του χώρου και ειδικό¬ 
τερα στην πολεοδομία, χωροταξία και περιφερειακή ανά¬ 
πτυξη. 

β) Τμήμα Επιστήμης Φυσικής Αγωγής και Αθλητισμού 
εργαστήριο με την επωνυμία «Κέντρο Έρευνας και Αξιο¬ 
λόγησης Φυσικής Απόδοσης» το οποίο εξυπηρετεί εκπαι¬ 
δευτικές και ερευνητικές ανάγκες στα γνωστικά αντικεί¬ 
μενα της εργοφυσιολογίας, διατροφής, βιοχημείας, βιο- 
κινητικής και προπονητικής. Το εργαστήριο έχει ως 
αντικείμενο δραστηριότητας την αξιολόγηση της φυσι¬ 
κής απόδοσης και την επιστημονική καθοδήγηση για τη 
βελτίωση αυτής. 

Άρθρο 2 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών των τμημά¬ 
των Μηχανικών Χωροταξίας και Περιφερειακής Ανάπτυ¬ 
ξης και Επιστήμης Φυσικής Αγωγής και Αθλητισμού, κα¬ 
θώς και των άλλων τμημάτων του Πανεπιστημίου 
Θεσσαλίας, σε θέματα που εμπίπτουν στα αντικείμενα 
δραστηριότητας κάθε εργαστηρίου όπως αυτά προσδιο¬ 
ρίζονται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ελληνικά και αλλοδαπά, εφόσον οι 
επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους των εργαστηρίων. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο 
Π .Δ. 159/1984 (Α'53). 

Άρθρο 3 
Προσωπικό 

Το προσωπικό κάθε εργαστηρίου αποτελείται από μέλη 
του Διδακτικού Ερευνητικού Προσωπικού (Δ. Ε Π.) του οι¬ 
κείου Τμήματος που το γνωστικό αντικείμενο της θέσης 
που κατέχουν εμπίπτει στα διδακτικά και ερευνητικά εν¬ 
διαφέροντα του εργαστηρίου, από μέλη του Ειδικού Διοι¬ 


κητικού-Τεχνικού Προσωπικού (Ε.ΔΤ. Π.) καθώς και από 
μέλη του λοιπού επιστημονικού προσωπικού που τοποθε¬ 
τείται στο εργαστήριο με τη διαδικασία του άρθρου 4 
παρ. 1 (δ) του Ν. 2083/92 (Α' 159). 

Άρθρο 4 

Διοίκηση-αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ. Ε. Π.) του οικείου 
Τμήματος που ορίζεται με τη διαδικασία του άρθρου 28 
παρ. 22του Ν. 2083/92 (Α' 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού- 
μεταπτυχιακού) και ερευνητικού έργου του εργαστηρίου, 
η κατάρτιση και υποβολή στη Γενική Συνέλευση του Τμή¬ 
ματος του ετήσιου προγράμματος λειτουργίας του εργα¬ 
στηρίου και η μέριμνα για την τήρησή του, η μέριμνα για 
τη στελέχωση, την οικονομική διαχείριση και την κατανο¬ 
μή των χώρων του εργαστηρίου, η εισήγηση για τον ορι¬ 
σμό των υπευθύνων για τα αναλώσιμα υλικά και τον κινη¬ 
τό εξοπλισμό και η υπογραφή κάθε εξερχομένου του ερ¬ 
γαστηρίου εγγράφου. 

Άρθρο 5 

Εγκατάσταση-λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου και σε χώρους που παραχωρούνται σ’ αυτό για την ε¬ 
γκατάσταση των οργάνων και του λοιπού τεχνικού εξο¬ 
πλισμού που είναι αναγκαίος για τη διενέργεια των 
εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει α- 
ποφασισθεί από τη Γενική Συνέλευση του Τμήματος και 
καθορίζει την προτεραιότητα στη χρησιμοποίηση οργά¬ 
νων και χώρων, σε περίπτωση που δεν υπάρχει σχετική α¬ 
πόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, επισκε¬ 
πτών), στους χώρους, καθώς και στην προστασία των 
οργάνων και εγκαταστάσεώντου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων στους τομείς των δι¬ 
δακτικών και ερευνητικών δραστηριοτήτων του οικείου 
εργαστηρίου, η πρόσληψη διενεργείται κατόπιν εισηγή- 
σεωςτου διευθυντή του αντίστοιχου εργαστηρίου από τα 
αρμόδια όργανα του τμήματος. 

6. Στο εργαστήριο έχουν δικαίωμα εκτέλεσης πειραμα¬ 
τικών εργασιών τα μέλη Δ. Ε. Π του εργαστηρίου αυτοτε- 
λώς ή σε συνεργασία με άλλα μέλη Δ. Ε. Π. του τμήματος 
ή άλλους ερευνητές, εφόσον το αντικείμενο της έρευνας 
είναι σχετικό με τις δραστηριότητεςτου εργαστηρίου. Γ ια 
την εκτέλεση πειραματικής εργασίας, από ερευνητές, οι 
οποίοι δεν είναι μέλη του εργαστηρίου, χορηγείται από τη 
Γενική Συνέλευση του Τμήματος άδεια ύστερα από αίτη¬ 
ση του ενδιαφερομένου ερευνητή και εισήγηση του διευ¬ 
θυντή του εργαστηρίου. Στην αίτηση αναφέρονται: Ο 
σκοπός της εργασίας, το χρονοδιάγραμμά της, η χρησι¬ 
μοποίηση ή μη οργάνωντα οποία διαθέτει το εργαστήριο, 
οι διατάξεις οι οποίες διέπου ντην εκτέλεση αυτής της πει¬ 
ραματικής εργασίας και ο προϋπολογισμός της δαπάνης 
που απαιτείται. 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

β. Την διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4παρ. 

3 Π.Δ. 159/1984 (Α'53). 

δ. Τις πιστώσεις που διατίθενται από τα Τμήματα του 
Πανεπιστημίου Θεσσαλίας με τη διαδικασία του άρθρου 

4 παρ. 1 (ε) του ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλίας γιατους 
σκοπούς των εργαστηρίων. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

Βαθμολόγιο φοιτητών, βιβλίο περιουσιακών στοιχείων, 
φάκελλος οικονομικών στοιχείων κάθε έτους, κατάλογος 
επιστημονικών βιβλίων, περιοδικών και οργάνων, αρχείο 
ερευνητικών προγραμμάτων, βιβλίο μεταβολών προσω¬ 
πικού, πρωτόκολλο εισερχόμενης-εξερχόμενης αλληλο¬ 
γραφίας και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδική διάταξη ύστερα α¬ 
πό απόφαση του διευθυντή. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 26 Ιουλίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 


(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 200 
Ίδρυση Γενικού Νοσοκομείου Ν.Π.Δ.Δ. με την επωνυμία 
«ΠΕΡΙΦΕΡΕΙΑΚΟ ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟ¬ 
ΚΟΜΕΙΟ ΔΥΤΙΚΗΣ ΑΤΤΙΚΗΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1, του άρθρου 48 του Ν. 
2071/92 Εκσυγχρονισμός και Οργάνωση Συστήματος Υ¬ 
γείας (ΦΕΚ 123/Α/92). 

2. Τις διατάξεις του άρθρου 1 του Ν. 2469/97 (ΦΕΚ 
38/Α/97) και το γεγονός ότι η δαπάνη που απαιτείται για 
την ανέγερση του νέου κτιριολογικού συγκροτήματος κα¬ 
θώς και του εξοπλισμού του έχει προβλεφτεί να αντιμε¬ 
τωπίζεται με την ένταξη του έργου στο Β' Κ.Π.Σ. εις βάρος 
του αναρίθμου 9491526 με ολικό προϋπολογισμό 
22.028.000.000 δρχ. 

3. Τις διατάξεις της παρ. 9 του άρθρου 10 του Ν. 
1579/85 «Ρυθμίσεις για την εφαρμογή και ανάπτυξη του 
ΕΣΥ και άλλες διατάξεις (ΦΕΚ 217/Α/85). 

4. Το Π.Δ/γμα 373/1995 (ΦΕΚ 201/Α/95) με το οποίο 
συγχωνεύθηκαν τα Υπουργεία Προεδρίας της Κυβέρνη¬ 
σης και Εσωτερικών στο Υπουργείο Εσωτερικών, Δημό¬ 
σιας Διοίκησης και Αποκέντρωσης. 

5. Τις διατάξεις της αρ. 1039386/441/Α0006/21.4.00 
(ΦΕΚ 571 /Β/00) απόφασης ανάθεσης αρμοδιοτήτων στον 
Υφυπουργό Οικονομικών (Γ. ΔΡΥ). 

6. Την αριθ. ΔΙΔΚ/Φ1/2/11187 «Ανάθεση αρμοδιοτήτων 
στον Υφυπουργό Εσωτερικών, Δημόσιας Διοίκησης και Α¬ 
ποκέντρωσης». 

7. Την υπ’αριθ. 413/1999 Γνωμοδότηση του Συμβουλίου 
της Επικράτειας, με πρόταση του Υπουργού Υγείας και 
Πρόνοιας και των Υφυπουργών Εσωτερικών, Δημόσιας 
Διοίκησης και Αποκέντρωσης και Οικονομικών, αποφασί¬ 
ζουμε: 

Άρθρο 1 

1. Ιδρύεται Γενικό Νοσοκομείο ΝΠΔΔ που υπάγεται 
στις διατάξεις του Ν.Δ. 2592/53 με έδρα το Δήμο ΧΑΙ- 
ΔΑΡΙΟΥ και με την επωνυμία ΠΕΡΙΦΕΡΕΙΑΚΟ ΠΑΝΕ¬ 
ΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ ΔΥΤΙΚΗΣ ΑΤΤΙ¬ 
ΚΗΣ. 

2. Η συνολική δύναμη του παραπάνω Νοσοκομείου ορί¬ 
ζεται σε επτακόσιες τριάντα πέντε (735) κλίνες. 

Στον Υπουργό Υγείας και Πρόνοιας αναθέτουμε τη 
δημοσίευση και την εκτέλεση του παρόντος διατάγμα¬ 
τος. 

Αθήνα, 26 Ιουλίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ &ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Λ. ΤΖΑΝΗΣ Γ. ΔΡΥΣ 

ΥΓΕΙΑΣ ΚΑΙ ΠΡΟΝΟΙΑΣ 

ΑΛ. ΠΑΠΑΔΟΠΟΥΛΟΣ 

ΑΠΟΦΑΣΕΙΣ 

(4) 

Τροποποίηση της απόφ. ΕΝΠΘ 564/5/23.11.95, όπως ι¬ 
σχύει, σχετικά με τη συμμετοχή των πιστωτικών ιδρυ¬ 
μάτων στο μετοχικό κεφάλαιο επιχειρήσεων του χρη¬ 
ματοπιστωτικού τομέα. 

(Συνεδρίαση 75/13.6.2000, θέμα 7) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) τις διατάξεις της απόφ. ΕΝΠΘ 564/5/23.11.95, όπως 
ισχύει και ειδικότερα το κεφ. I, παράγρ. 1 α και β, 

β) το Ν. 1969/91, όπως ισχύει, "Εταιρίες επενδύσεων 
χαρτοφυλακίου, αμοιβαία κεφάλαια, διατάξεις εκσυχρο- 
νισμού και εξυγιάνσεως της κεφαλαιαγοράς και άλλες 
διατάξεις", 

γ) σχετικό έγγραφο της Ενωσης Θεσμικών Επενδυτών, 

δ) σχετική εισήγηση της Δ/νσης Νομισματικής Πολιτι¬ 
κής και Τραπεζικών Εργασιών της Τράπεζας της Ελλά¬ 
δος, 

ε) τη σκοπιμότητα περαιτέρω διευκόλυνσης των πιστω¬ 
τικών ιδρυμάτων κατά την απόκτηση συμμετοχών στο με¬ 
τοχικό κεφάλαιο επιχειρήσεων του χρηματοπιστωτικού 
τομέα της οικονομίας, αποφάσισε: 

να τροποποιήσει τις σχετικές διατάξεις της απόφασης 
ΕΝΠΘ 564/5/23.11.95, όπως ισχύει, και να καθορίσει τα α¬ 
κόλουθα: 

1. Αναπροσαρμόζονται τα ανώτατα όρια, μέχρι το ύψος 
των οποίων δεν απαιτείται έγκριση της Τράπεζας της Ελ¬ 
λάδος για τη συμμετοχή των πιστωτικών ιδρυμάτων στο 
μετοχικό κεφάλαιο επιχειρήσεωντου χρηματοπιστωτικού 
τομέα, ως εξής: 

α) απόδρχ. 100.000.000 σε δρχ. 500.000.000 για την αρ¬ 
χική απόκτηση "ειδικής συμμετοχής" (σχετ. απόφ. ΕΤΠΘ 
37/9/8.7.99) και 

β) από δρχ. 700.000.000 σε δρχ. 2.000.000.000 για την 
αύξηση υφιστάμενης "ειδικής συμμετοχής". Το καθοριζό¬ 
μενο στην παράγρ. 2 της απόφ. ΕΤΠΘ 1/3/29.6.98 εναλ¬ 
λακτικό όριο των πέντε (5) ποσοστιαίων μονάδων καταρ- 
γείται. 

2. Εξαιρείται από την υποχρέωση λήψης προηγού¬ 
μενης έγκρισης στα πλαίσια της απόφ. ΕΝΠΘ 
564/5/95, όπως ισχύει, η απόκτηση από τα πιστωτικά ι¬ 
δρύματα έμμεσης "ειδικής συμμετοχής", ή η επαύξησή 
της, στο μετοχικό κεφάλαιο επιχειρήσεων του χρημα¬ 
τοπιστωτικού τομέα, η οποία πραγματοποιείται μέσω 
εταιριών επενδύσεων χαρτοφυλακίου του Ν. 1969/91, 
όπως ισχύει. 

Διευκρινίζεται ότι οι διατάξεις της παραγρ. 1 καλύπτουν 
και τα σχετικά αιτήματα πιστωτικών ιδρυμάτων που έχουν 
υποβληθεί στην Τράπεζα της Ελλάδος μέχρι την κοινο¬ 
ποίηση της παρούσας. 

Κατά τα λοιπά οι διατάξεις της απόφασης ΕΝΠΘ 
564/5/23.11.95, όπως ισχύουν, παραμένουν αμετάβλη¬ 
τες. 

Από τις διατάξεις της παρούσας απόφασης δεν προ¬ 
κύπτει δαπάνη σε βάρος του Κρατικού Προϋπολογι¬ 
σμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 

Αθήνα, 26 Ιουλίου 2000 
Ο Γ ραμματέας 
Σ. ΠΑΠΑΔΟΠΟΥΛΟΣ 

(5) 

Πράξη Διοικητή αριθ. 2466/25.7.2000 
Συμπλήρωση της ΠΔ/ΤΕ 1955/2.7.91, όπως ισχύει, που α¬ 
φορά στους κανόνες που διέπουντη χορήγηση δανεί¬ 
ων σε δραχμές από πιστωτικά ιδρύματα που λειτουρ¬ 
γούν στην Ελλάδα. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) τις διατάξεις του άρθρου 1 του Ν. 1266/82 "Όργανα 
ασκήσεως της νομισματικής, πιστωτικής και συναλλαγ¬ 
ματικής πολιτικής και άλλες διατάξεις",σε συνδυασμό με 
το άρθρο 12,παράγρ. 1 του Ν.2548/97, 

β) τις διατάξεις του Κεφ. Δτης ΠΔ/ΤΕ 1955/2.7.91, όπως 
ισχύει, που αφορούν στους κανόνες που διέπουντην κα¬ 
ταναλωτική πίστη και τη χορήγηση δανείων σε φυσικά 
πρόσωπα για κάλυψη προσωπικών τους αναγκών, 

γ) το 428/13.6.2000 (ΑΠ 23125) έγγραφο του Υπουργεί¬ 
ου Οικονομικών, 

δ) το από 30.6.2000 σημείωμα της Διεύθυνσης Νομι¬ 
σματικής Πολιτικής και Τραπεζικών Εργασιών της Τράπε- 
ζαςτης Ελλάδος, αποφάσισε: 

να συμπληρώσει τις διατάξεις του Κεφ. Δ της ΠΔ/ΤΕ 
1955/2.7.91, όπως ισχύει, ως εξής: 

1. Επιτρέπεται η χρηματοδότηση από τα πιστωτικά ι¬ 
δρύματα των φυσικών προσώπων για την κάλυψη υπο- 
χρεώσεώντους από φορολογικές οφειλές και από εισφο¬ 
ρές έναντι των οργανισμών κοινωνικής ασφάλισης. Οι ό¬ 
ροι των δανείων θα καθορίζονται από τα συμβαλλόμενα 
μέρη, η δε εκταμίευσή τους θα γίνεται με έκδοση από τη 
δανείστρια τράπεζα δίγραμμης επιταγής σε διαταγή της 
κατά περίπτωση αρμόδιας υπηρεσίας. 

2. Τα δάνεια της πιο πάνω κατηγορίας δεν υπάγονται 
στο προβλεπόμενο στην παράγρ. 1 της ΠΔ/ΤΕ 
2286/28.1.94 συνολικό κατ’ άτομο και κατά τράπεζα ανώ¬ 
τατο όριο καταναλωτικής πίστης. 

Διευκρινίζεται ότι η χρηματοδότηση για την κάλυψη α¬ 
ναγκών σε κεφάλαια κίνησης νομικών προσώπων, επαγ- 
γελματιών και των λοιπών δικαιούχων με βάση τις διατά¬ 
ξεις του Κεφ. Ατης ΠΔ/ΤΕ 1955/2.7.91, όπως ισχύει, κα¬ 
λύπτει και τις υποχρεώσεις που αναφέρονται στην 
παράγρ. 1 της παρούσας Πράξης. 

Κατά τα λοιπά οι διατάξεις της ΠΔ/ΤΕ 1955/2.7.91, όπως 
ισχύει, παραμένουν αμετάβλητες. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως). 

Ο Διοικητής 
ΛΟΥΚΑΣ ΠΑΠΑΔΗΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ.9 γ 

Θ-ΓΏ3Π: \Λ/θβΓΠ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. α- 
νά δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































